b"\n_START_ARTICLE_\nOli de citronel\xc2\xb7la\n_START_PARAGRAPH_\nL'oli de citronel\xc2\xb7la \xc3\xa9s un dels olis essencials obtinguts de les fulles i tiges de diferents esp\xc3\xa8cies del g\xc3\xa8nere Cymbopogon (herba de llimona). L'oli s'empra \xc3\xa0mpliament com a una font de subst\xc3\xa0ncies perfum\xc3\xadferes, com ara citronel\xc2\xb7lal, citronel\xc2\xb7lol i geraniol. Aquests productes qu\xc3\xadmics troben aplicaci\xc3\xb3 en la producci\xc3\xb3 de sabons, perfumeria, cosm\xc3\xa8tica i aromes de tot el m\xc3\xb3n._NEWLINE_L'oli de citronel\xc2\xb7la tamb\xc3\xa9 \xc3\xa9s un fam\xc3\xb3s repel\xc2\xb7lent natural d'insectes i s'ha registrat per aquest \xc3\xbas als Estats Units des de 1948. L'Ag\xc3\xa8ncia de Protecci\xc3\xb3 Ambiental dels Estats Units considera a l'oli de citronel\xc2\xb7la com a un pesticida amb un mode d'acci\xc3\xb3 no t\xc3\xb2xic. Les investigacions tamb\xc3\xa9 mostren que l'oli de citronel\xc2\xb7la t\xc3\xa9 fortes propietats antif\xc3\xbangiques."